#  Termíny konania prijímacích skúšok na stredné školy a termíny zverejnenia zoznamu uchádzačov podľa výsledkov prijímacieho konania pre školský rok 2024/2025

Podľa § 66 ods. 5 a § 68 ods. 1 zákona č. 245/2008 Z. z., určuje Ministerstvo školstva, vedy, výskumu a športu Slovenskej republiky termíny konania prijímacích skúšok na stredné školy pre školský rok 2024/2025 a termín zverejnenia zoznamu uchádzačov podľa výsledkov prijímacieho konania pre školský rok 2024/2025.

*Tabuľka 3*

**Prehľad termínov konania prijímacích skúšok na stredné školy na školský rok 2024/2025 – gymnáziá, stredné odborné školy, školy umeleckého priemyslu a konzervatóriá**

|  |  |  |
| --- | --- | --- |
| **Odbory vzdelávania**  | **Prvý termín**  | **Druhý termín**  |
| overenie špeciálnych schopností, zručností a nadania  |   | v prípade potreby vzhľadom na počet uchádzačov aj  |   | v prípade potreby vzhľadom na počet uchádzačov aj  |
| **vyžaduje sa**  | **29. apríl 2024**  | **30. apríl 2024** a **26. apríl 2024**  | **9. máj 2024**  | **10. máj 2024** a **13. máj 2024**  |
| **nevyžaduje sa**  | **2. máj 2024**  | **3. máj 2024**  | **6. máj 2024**  | **7. máj 2024**  |

**Riaditeľ strednej školy zverejní** na výveske školy a na webovom sídle školy **zoznam uchádzačov podľa výsledkov** prijímacieho konania **17. mája 2024** (v čase od 0:00 do 23:59 hod.).

**Uchádzač** alebo **zákonný zástupca** neplnoletého uchádzača najneskôr **do 22. mája 2024** (23:59 hod.), **písomne potvrdí strednej škole prijatie na vzdelávanie**.

**Stredné športové školy**

Overenie špeciálnych schopností, zručností a nadania v odboroch vzdelávania sa na stredných športových školách koná v dvoch fázach.

*Tabuľka 4*

**Prehľad termínov na overenie špeciálnych schopností, zručností a nadania na stredných športových** **školách**

|  |  |
| --- | --- |
| **Fáza**  | **Termín**  |
| **1. overenie športového nadania**  | **25. marec** až **19. apríl 2024** pre všetky druhy športov  |
| **2. overenie zdravotnej spôsobilosti**  | 1. termín – **29. apríl 2024** v prípade potreby vzhľadom na počet uchádzačov aj **30. apríl 2024** a **26. apríl 2024**  |
| 2. termín – **9. máj 2024** v prípade potreby vzhľadom na počet uchádzačov aj **10. máj 2024** a **13. máj 2024**  |

**Ďalší termín**

Ďalší termín na vykonanie prijímacej skúšky na nenaplnený počet miest pre žiakov, ktorých možno prijať do tried prvého ročníka okrem stredných škôl s osemročným vzdelávacím programom (§ 66 ods. 6 zákona č. 245/2008 Z. z.) je **18. jún 2024**, z organizačných dôvodov sa môže prijímacia skúška skončiť 19. júna 2024.

**Riaditeľ strednej školy zverejní** na výveske školy a na webovom sídle školy **zoznam uchádzačov** **podľa výsledkov** prijímacieho konania **21. júna 2024** (v čase od 0:00 do 23:59 hod.).

**Uchádzač** alebo **zákonný zástupca** neplnoletého uchádzača najneskôr **do 26. júna 2024** (23:59 hod.) **písomne potvrdí strednej škole prijatie na vzdelávanie**.

Od školského roka 2023/2024 **dochádza k zmenám v prijímacom konaní**, ktoré vyplývajú zo zákona **č.** 182/2023 Z. z.

V prijímacom konaní na stredné školy sa doručujú len rozhodnutia zákonným zástupcom uchádzačov alebo plnoletým uchádzačom, ktorí neboli prijatí alebo písomne potvrdili prijatie na strednú školu. Nezasielajú sa, ak uchádzač bol prijatý**,** ale prijatie písomne nepotvrdil**, t. j. pre informovanie zákonných zástupcov uchádzačov alebo plnoletých uchádzačov o prijatí resp. neprijatí na strednú školu sa vo väčšej miere stane relevantným zverejnený zoznam uchádzačov podľa výsledkov prijatia.**